	
	Parlamentul României

Camera Deputaţilor

[image: image1.jpg]ROMANIA





	

	Comisia pentru buget,

finanţe şi bănci


	
	Bucureşti, 3 noiembrie 2021
Nr. 4c-2/1095
PLx 270/2019

	
	


BIROULUI PERMANENT

AL

CAMEREI DEPUTAŢILOR

Vă înaintăm alăturat, raportul asupra Legii pentru completarea Legii nr.227/2015 privind Codul fiscal, trimisă Comisiei pentru buget, finanţe şi bănci prin adresa nr. PLx.270 din 29 iunie 2020, ca urmare a cererii Preşedintelui României de reexaminare a acesteia, Camera Deputaților fiind Cameră decizională. 
În raport cu obiectul şi conţinutul său, Legea face parte din categoria legilor ordinare.
	                                            PREŞEDINTE,
	
	

	  Bogdan - Iulian HUŢUCĂ
	
	


	
	Parlamentul României

Camera Deputaţilor

[image: image2.jpg]ROMANIA




	

	Comisia pentru buget,

finanţe şi bănci


	  
	  Bucureşti, 3 noiembrie 2021
Nr. 4c-2/1095
PLx 270/2019

	
	


RAPORT
asupra Legii pentru completarea Legii nr.227/2015 privind Codul fiscal 
- cerere de reexaminare la solicitarea Președintelui României –
În conformitate cu prevederile art. 140 din Regulamentul Camerei Deputaţilor, republicat, Comisia pentru buget, finanţe şi bănci, a fost sesizată prin adresa nr. PLx.270 din 29 iunie 2020, cu Legea pentru completarea Legii nr.227/2015 privind Codul fiscal, aflată în procedură de reexaminare, potrivit art.77 alin.(2) din Constituţia României, ca urmare a cererii Preşedintelui României.
Conform prevederilor art. 75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională. 
La data de 18 martie 2020, Preşedintele României a cerut reexaminarea Legii. În cerere se arată că Legea trimisă la promulgare se impune a fi reexaminată, din următoarele motive: opțiunea plasării unei definiții (“activitate de jurnalism”), ce vizează o noțiune care nu se mai regăsește în nicio altă normă din cuprinsul Codului fiscal, vine în contradicție cu întreaga concepție normativă a Legii nr. 277/2015; din motivarea inițiativei legislative nu pot fi identificate acele necesități economico-sociale, ce ar impune acordarea scutirii de la plata impozitului pe venit pentru persoanele fizice care desfășoară activități de jurnalism. 
Senatul, în calitate de primă Camera sesizată, a respins Legea pentru completarea Legii nr.227/2015 privind Codul fiscal, în şedinţa din data de 23 iunie 2020. 
În conformitate cu prevederilor art. 62 din Regulamentul Camerei Deputaţilor, republicat, membrii Comisiei pentru buget, finanţe şi bănci au reexaminat Legea în şedinţa cu prezență fizică și online, din data de 3 noiembrie 2021. Membrii comisiei și-au înregistrat prezența conform listei de prezență.
La dezbaterea Legii a participat, în calitate de invitat, domnul Lucian Ovidiu Heiuș, Secretar de Stat în Ministerul Finanțelor.
În urma reexaminării Legii şi a opiniilor exprimate, deputații prezenți la lucrările comisiei au hotărât, cu  majoritate de voturi, să propună plenului Camerei Deputaților un raport de respingere a Legii pentru completarea Legii nr.227/2015 privind Codul fiscal.
În raport cu obiectul şi conţinutul său, Legea face parte din categoria legilor ordinare.

